પરસેવાને લીધે જેટલી સમસ્યા સ્કિનને થાય છે એટલી જ વધારે સમસ્યા વાળને પણ ભોગવવી પડે છે, કેમ કે સ્કિન પર તમે સનસ્ક્રીન લગાડી શકો છો; પણ વાળ માટે કોઈ સનસ્ક્રીન નથી એટલે તમારા વાળ ડાયરેક્ટ તડકાના સંપર્કમાં આવે છે, જેના લીધે વાળને વધારે નુકસાન થાય છે. વાળનો આ પ્રૉબ્લેમ મહિલાની જેમ પુરુષોને પણ ભોગવવો પડે છે. નેચરોપૅથ ડૉ. ભૂપેન્દ્ર ઘેરવડા કહે છે, ‘ઉનાળામાં સખત તાપમાં તમે ફરો છો ત્યારે તમારા શરીરની અંદર પાણીનું પ્રમાણ ઓછું થઈ જાય છે, જેના લીધે માથામાં બ્લડ- સર્ક્યુલેશનમાં ખામી ઉત્પન્ન થાય છે અને આપણા જ્ઞાનતંતુઓને લોહી મેળવવા માટે વધારે શ્રમ કરવો પડે છે. આને કારણે આપણને વાળમાં પરસેવો થાય છે.’